paragraph_text: Seattle (hrvatski izgovor: sijetl) lučki je grad na sjeverozapadu SAD-a, u državi Washington. Glavni je grad Okruga King. S procijenjenom populacijom od 744.955 u 2018, Seattle je najveći grad u istoimenoj državi, kao i cijelog pacifičkog sjeverozapada zemlje. Prema američkom uredu za popis stanovništva, stanovništvo grada iznosi 3,94 milijuna i nalazi se na 15. mjestu po veličini u SAD-a.